May Hvistendahl

May Hjørdis Jacobsen Hvistendahl (født 1949) er en norsk filtmaker. Hun er bosatt på Skåtøy i Telemark, der hun også har sitt verksted. 

May Hvistendahl er utdannet som journalist og arbeider som filtmaker. I 1985 etablerte hun et verksted for filtmaking og startet egen kursvirksomhet. Hun har lang fartstid med utstrakt undervisnings- og kursaktivitet i Skandinavia, Europa og USA. 

Hvistendahl har i en årrekke deltatt ved utstillinger i inn- og utland, mottatt flere stipender og priser og er innkjøpt av flere institusjoner. Hun var initiativtaker til foreningen Brukshåndverkerne i Hedmark i 1986.  

I 1993 arrangerte hun Norges første seminar for filtmakere, med deltagelse av 36 norske filtere som sammen ble enige om å starte en norsk interesseorganisasjon for faget sitt. I 1994 ble foreningen Norske Filtmakere formelt etablert, og Hvistendahl var foreningens leder i to år. 

Hvistendahl har utgitt to bøker om filting, på henholdsvis Cappelen og Damm & Søn forlag. 

Hun er medlem av Norske Filtmakere, International Feltmakers Association og Norske Modister og Hattedesignere (NMH).

 Referanser 

Kategori:Norske sakprosaforfattere
Kategori:Norske kunsthåndverkere
Kategori:Personer fra Kragerø kommune